Алсу Әбелханова туйга әзерләнә (ФОТО)

	Әйе, чынлап та җырчы туйга әзерләнә. Бу көнне ул ак чалбарлы кәчтүмнән булачак. Башында йә ак чәчәкләр, йә фата булыр дип көтелә. Әлегә кайсысы булачагын җырчы хәл итеп бетермәгән. Шулай ук лимузинга заказ бирелгән. Бик шәп фотосессия булырга тора.	 Аптырашта калмагыз: Алсу Әбелханова белән аның тормыш юлдашы Радикның бергә гаилә корып яшәүләренә 24 сентябрьдә 10 ел тула. Менә шушы вакыйгага әзерләнүләре икән. Бүгенге көндә алар 3 нче сыйныфта укучы уллары Әмир белән 2 яшьлек уллары Солтанны үстерә. Радик үзе Самара шәһәрендә эшләгәнгә, гаиләгә ике шәһәрдә – Казан белән Самарада яшәргә туры килә. 
	Эльза ГАЗИЗОВА	
Интертат.ру

	№   | 08.09.2014	


